jkorsvik/nowiki_second_scrape_merged huggingface dataset:
Snøfnugg (begrep)

«Snøfnugg» (fra engelsk: snowflake) er et nedsettende begrep fra 2010-årene som antyder at en person har en oppblåst følelse av unikhet eller er altfor følelsesladet, lett fornærmet, og ute av stand til å håndtere motsatte meninger. Et eldre norsk begrep med omtrent samme innhold er «persilleblad».


== Opphav ==
Bruken av begrepet «snøfnugg» i denne sammenhengen sies ofte å stamme fra romanen Fight Club av den amerikanske forfatteren Chuck Palahniuk i 2016, der en av figurene uttaler: «Du er ikke spesiell. Du er ikke et vakkert og unikt snøfnugg». Uttrykkets opphav er likevel omstridt. Palahniuk hevdet i 2017 å være begrepets originale opphav, og la til at unge voksne i 2010-årene var kjennetegnet av «en form for nyvictorianisme». Palahniuk klargjorde senere at han ikke hadde til hensikt at «snøfnugg» skulle være en fornærmelse, og at det ikke hadde noe med skjørhet eller følsomhet å gjøre.


== Generasjon snøfnugg ==
«Generasjon snøfnugg», eller «snøfnuggenerasjonen», er en betegnelse på Millenniumsgenerasjonen og senere Generasjon Z popularisert av den britiske forfatteren Claire Fox i boka I Find That Offensive!, som ble publisert i 2016. Begrepene brukes ofte i referanse til bruken av triggeradvarsler («trigger warnings») og frisoner («safe spaces»), eller for å beskrive unge voksne som motstandere av ytringsfrihet, spesielt med henvisning til en praksis referert til som scenenekt. Det har også blitt brukt for å referere til en rapportert økning i psykiske helseproblemer blant unge voksne.Begrepet «snøfnuggenerasjonen» ble kåret til et av årets ord i 2016 av Collins English Dictionary og Financial Times. Collins definerer begrepet som «de unge voksne på 2010-tallet, sett på som mer utsatt for å bli fornærmet enn tidligere generasjoner».


== Se også ==
Millenniumsgenerasjonen
Generasjon Z


== Referanser ==
Canon EOS 400D

Canon EOS 400D er et digitalt speilreflekskamera for nybegynnere som er produsert av Canon. Kamera ble introdusert 24. august 2006 og tok over for forgjengeren Canon EOS 350D. Noen av oppgraderingene var:

10,1 megapiksel (opp fra 8,0)
CMOS-sensor.
Større buffer for fotoserier.
Integrert sensorrensesystem.
Et mer nøyaktig 9-punkters AF-system tatt fra Canon EOS 30D.
2,5" LCD-monitor med 230 000 pixler.
Gummigrep ved tommelen.


== Maskin- og programvare ==
Siste maskinvareversion er 1.1.1 (september 07)


== Referanser ==
Øyvind Hammer

Øyvind Hammer (født 11. januar 1970) er en norsk foredragsholder, forfatter og motivator fra Oslo. Han er selvstendig næringsdrivende med foredrag og kursvirksomhet. Han er mest kjent som prestasjonscoach og samtalepartner for Ole Einar Bjørndalen.


== Liv og virke ==
Hammer er selvlært, og har ikke formell faglig utdanning i faget motivasjon og prestasjonscoaching. Han holder kurs og foredrag på både individuelt nivå og for grupper, spesielt innen næringslivet i forbindelse med prestasjonsutvikling, teambuilding, lederutvikling.
Han har også blitt prestasjonscoach for rallykjører Henning Solberg. I forbindelse med sommer-OL 2008 var han med det norske rytterlandslaget til Hongkong.
I 2002 flyttet Hammer med familien til Monaco, og han pendlet jevnlig til Norge på oppdrag. I 2007 flyttet han hjem igjen til Norge og er nå bosatt i Drammen.


== Svart belte i karate på rekordtid ==
I løpet av 2008 klarte Hammer å gå alle gradene i karate til svart belte. Opplæringen er normalt beregnet til fem år. Han ble etter dette med det norske landslaget til VM i Japan i november 2008 som motivator.


== Utgivelser ==
Bok: Lev motivert 2006.


== Referanser ==


== Eksterne lenker ==
Offisielt nettsted 
Øyvind Hammer VG Blogg
Tryggvi Guðmundsson

Tryggvi Guðmundsson(født 30. juli 1974) er en islandsk fotballspiller. 
Han spiller for tiden for det islandske laget FH Hafnarjördur.
Han har tidligere spilt for KR Reykjavik, IBV Vestmannaeyar, Tromsø og Stabæk og Örgryte IS. Hans posisjon er spiss, og han var blant årets mestscorende i Tippeligaen de årene han spilte her.


== Referanser ==


== Eksterne lenker ==
(en) Tryggvi Guðmundsson – FIFA 
(en) Tryggvi Guðmundsson – UEFA 
(en) Tryggvi Guðmundsson – Transfermarkt 
(en) Tryggvi Guðmundsson – national-football-teams.com 
(en) Tryggvi Guðmundsson – FootballDatabase.eu 
(en) Tryggvi Guðmundsson – Soccerway 
(en) Tryggvi Guðmundsson – EU-Football.info 
(en) Tryggvi Guðmundsson – FBref
First Nations

First Nations, eller Opprinnelige nasjoner (stammer), er et begrep som brukes i Canada for å betegne landets urbefolkning som foruten inuitter og métiser (avkom av fransk-kanadiere og indianere) har som hensikt å erstatte ordet «indianer». First Nations, inuitter og mestiser kalles kollektivt for Canadas urbefolkning (Aboriginal peoples in Canada, First peoples of seepage eller Indigenous peoples). Canadas First Nations representeres av en forsamling av First Nations.
Mennesker som tilhører First Nations i Canada har blitt tidligere referert til som innfødte kanadiere, urinnbygger og «autochthones» (= urinnbyggere, et begrep som benyttes av fransk-kanadiere). De er anerkjent offisielt av den kanadiske regjering som registrerte indianere om de har krav på stønad under forordning for indianere (Indian Act). 
Bruken av begrepet «innfødt amerikanere» (Native Americans) er ikke vanlig i Canada ettersom begrepet oppfattes å referere til urbefolkningen i utelukkende USA.


== Se også ==
Etnografisk klassifikasjon av urfolk i Amerika
Indianere i Canada
Inuitter i Canada


== Eksterne lenker ==
Naming guidelines — retningslinjer for navngivning fra den kanadiske regjering.
Maple Leaf Web: Native Social Issues in Canada — sosial saker for urbefolkningen i Canada
The Plains Cree: A Historical and Ethnographic Study — en historisk og etnografisk studie
A History of Aboriginal Treaties and Relations in Canada — en historie om urbefolkningens traktater og forhold til Canada
First Nations Studies Essays — studier og essay om First Nations
Kreis Lippe

Lippe (frem 1789 offisielt fyrstedømmet i nordøstlige Nordrhein-Westfalen) er sete for Regierungsbezirk Ostwestfalen-Lippe i Detmold og kretsen Lippe nær grensen Niedersachsen.
Internasjonalt er Lippe kjent for Externsteine, Hermannsdenkmal og slaget ved Teutoburgerskogen.


== Kjente tyskere født i Lippe ==
Gerhard Schröder, Forbundskansler i Tyskland.
Frank Walter Steinmeier, Utenriksminister i Tyskland.
Bernhard zur Lippe-Biesterfeld, prinsgemal av Nederland.


== Referanser ==


== Eksterne lenker ==
Offisielt nettsted 
(en) Kreis Lippe – kategori av bilder, video eller lyd på Commons 
(en) Kreis Lippe – galleri av bilder, video eller lyd på Commons
Emmanuel Olisadebe

Emmanouel Olisadebe (født 22. desember 1978 i Warri, Nigeria) er en polsk-nigeriansk fotballspiller.
Emmanouel spiller i dag for klubben Skoda Xanthi, men har tidligere spilt for Polonia Warszawa, Panathinaikos og Portsmouth.


== Referanser ==


== Eksterne lenker ==
(de) Emmanuel Olisadebe – Munzinger Sportsarchiv 
(en) Emmanuel Olisadebe – FIFA 
(en) Emmanuel Olisadebe – Transfermarkt 
(en) Emmanuel Olisadebe – national-football-teams.com 
(en) Emmanuel Olisadebe – WorldFootball.net 
(en) Emmanuel Olisadebe – FootballDatabase.eu 
(en) Emmanuel Olisadebe – Soccerway 
(en) Emmanuel Olisadebe – EU-Football.info 
(en) Emmanuel Olisadebe – PlaymakerStats.com 
(en) Emmanuel Olisadebe – FBref Emmanuel Olisadebe (90minut.pl)
Rehm-Flehde-Bargen

Rehm-Flehde-Bargen er en kommune i kretsen Ditmarsken i Schleswig-Holstein, Tyskland. Rehm-Flehde-Bargen hører under Eiderens amt, og lå inntil 1. januar 2008 i Lundens amt.


== Referanser ==


== Eksterne lenker ==
Offisielt nettsted 
(en) Rehm-Flehde-Bargen – kategori av bilder, video eller lyd på Commons
Sleepy John Estes

John Adam Estes (født 25. januar 1904 i Ripley i Tennessee, død 5. juni 1977 i Brownsville i Tennessee), bedre kjent som Sleepy John Estes eller Sleepy John, var en amerikansk bluesmusiker. I 1991 ble han posthumt valgt inn i Blues Hall of Fame.


== Liv og virke ==


=== Bakgrunn ===
John Estes' far, en småbruker som også spilte gitar, tok med seg familien til Brownsville i Tennessee i 1915, og Brownsville skulle bli Sleepy Johns hjem gjennom det meste av livet. Sleepy John arbeidde som gardsarbeider da han i en alder av 19 år begynte å opptre lokalt sammen med munnspilleren Hammie Nixon og gitaristen Yank Rachell. Disse tre spilte seinere mer og mindre fast sammen i over femti år.


=== Musiker ===
Estes debuterte som grammofonartist for Victor Records i Memphis i 1929. Seinere gjorde han også innspillinger for Decca og Bluebird. Sine siste tidlige innspillinger gjorde han i 1941. Bortsett fra en sesjon i Sun Studio i Memphis i 1952 var Estes deretter borte fra offentligheten i tjue år. 
Da interessen for opprinnelig blues gjenoppstod på 1960-tallet, og jakten på bluesens fedre begynte, ble Estes oversett fordi alle trodde at han var død. I 1962 ble han imidlertid oppsporet; han hadde da mista synet og levde i ytterste fattigdom. Han lot seg overtale til å opptre igjen, og det ble gjort nye innspillinger med han.


=== Stil og repertoar ===
Estes' gitarspill er enkelt og grunnleggende, og han verdsettes høyest som sanger. Sangen særpreges av en veksling mellom utrop og et jevnere stemmeleie, og gir assosiasjoner til bluesens opphav i svarte arbeidssanger med oppsang og svar. Han har en meget fin timing som underbygges av tramping med foten.
Tekstene baserer seg på hendelser i hans eget liv eller personer som han kjenner fra hjembyen. Småbyens advokat ("Lawyer Clark Blues"), den lokale bilreparatøren ("Vassie Williams' Blues"), og ei kjærlighetssøkende tenåringsjente ("Little Laura Blues") har alle fått sin sang. Teksten kan handle om jordbruksspørsmål ("Working Man Blues") eller om hans anstrengelser for å nå en opptakssesjon ved å hoppe på et godstog ("Special Agent (Railroad Police Blues)").


== Innspillinger ==
Sleepy John Estes, 1929-1940
Complete Recorded Works 1929-1941 Vols 1-2
I Ain't Gonna Be Worried No More 1929-1941
The Legend of Sleepy John Estes
Broke and Hungry 
Brownsville Blues
Down South Blues
Sleepy John Estes In Europe
Electric Sleep


== Referanser ==


== Eksterne lenker ==
(en) Sleepy John Estes – kategori av bilder, video eller lyd på Commons 
(en) Sleepy John Estes på Discogs 
(en) Sleepy John Estes på MusicBrainz 
(en) Sleepy John Estes på Songkick 
(en) Sleepy John Estes på AllMusic 
Detaljert diskografi
Sleepy John Estes på National Parks Service' side "Links to the Past"
allmusic.com – Biografi og detaljert diskografi
Liste over islandske flagg

Listen over islandske flagg inneholder nåværende og historiske flagg brukt på Island.


== Nasjonal- og statsflagg ==


== Myndighetenes flagg ==


== Militære flagg ==


== Historiske flagg ==


== Uoffisielle flagg ==
Stacie Orrico

Stacie Orrico (født 3. mars 1986 i Seattle i Washington i USA) er en amerikansk sanger.
Som yngre sang hun i kirkekoret i Denver, en av byene hun vokste opp i. I 12-årsalderen vant hun kategorien for sang i Estes Park Christian Artist Seminar. Straks etter dette ble hun kontaktet av et plateselskap som tilbød henne en karriere i musikkbransjen.
I 14-årsalderen skrev hun under for plateselskapet Chordant og slapp sitt debutalbum Genuine i år 2000. Hele 500 000 eksemplarer av albumet ble solgt. En stund etter lanseringen av Genuine byttet hun selskap til Virgin Records, og i 2003 slapp hun et album på dette selskapet. Albumet bar hennes eget navn, Stacie Orrico. Låten Stuck fra albumet ble en stor hit og ble spilt mange ganger på blant annet MTV. Albumet ble hennes store gjennombrudd i Europa. Stacie Orricos tredje album kom i 2007, kalt Beautiful Awakening.


== Diskografi ==
Genuine (2000)
Stacie Orrico (2003)
Beautiful Awakening (2007)


== Referanser ==


== Eksterne lenker ==
Offisielt nettsted 
(en) Stacie Orrico på Internet Movie Database 
(en) Stacie Orrico hos The Movie Database 
(en) Stacie Orrico på Discogs 
(en) Stacie Orrico på MusicBrainz 
(en) Stacie Orrico på Songkick 
(en) Stacie Orrico på AllMusic 
Stacie Orrico på Twitter 
Stacie Orrico på Instagram
Rotvekstplanter

En rotvekstplanter er et traktorredskap beregnet for å plante levende planter i radkulturer. Den er som regel bemannet med to personer som lader maskinen med plantene, før den via et sinnrikt system plasserer planten i raden. Den fungerer delvis på samme måte som en vanlig potetsetter.
Reinsbüttel

Reinsbüttel er en kommune i kretsen Ditmarsken i Schleswig-Holstein, Tyskland. Reinsbüttel hører under Büsums amt, og lå inntil 1. januar 2008 i Wesselburens amt.


== Referanser ==


== Eksterne lenker ==
Offisielt nettsted 
(en) Reinsbüttel – kategori av bilder, video eller lyd på Commons
Robert Lee McCollum

Robert Lee McCollum (født 30. november 1909, død 5. november 1967) – også kjent som Robert Lee McCoy og Robert Nighthawk –  var en amerikansk bluesgitarist og -sanger. I 1983 ble han posthumt valgt inn i Blues Hall of Fame.McCollum ble født i Helena, Arkansas, men forlot tidlig hjembyen for å livnære seg som omvandrende musiker. En stund bodde han i Memphis, Tennessee, der han spilte med lokale orkestre og musikere, som The Memphis Jug Band. Av Houston Stackhouse lærte han å spille slidegitar, og han opptrådte sammen med ham på radio i Jackson, Mississippi.
Etter en del farting rundt i Mississippi tok han moras etternavn McCoy og flytta til St. Louis, Missouri. Her spilte han bl.a. sammen med Henry Townsend, Big Joe Williams og Sonny Boy Williamson, og disse fire gjorde i 1937 innspillinger for Victor Records i Aurora, Illinois. Han gjorde også noen soloinnspillinger, bl.a. "Prowling Night-Hawk", som gav opphav til hans seinere kunstnernavn.
Mange av dem han spilte sammen med gjorde seinere karriere i Chicago, men McCoy fortsatte sin omflakkende tilværelse, og gjorde bare spredte opptak og radioopptredener. Deretter forsvant han fra offentligheten i en lang periode.
Noen år seinere dukka han opp med elektrisk slidegitar under navnet Robert Nighthawk, og begynte å spille inn for Chess Records. Dette var også Muddy Waters' selskap, og sjøl om de to hadde en nokså lik spillestil, ble det på grunn av hans ustadige livsstil og mindre sjølsikre sceneopptreden ikke noen kommersiell karriere på Nighthawk.


== Innspillinger ==
Robert Nighthawk: Prowling with the Nighthawk – opptak fra åra 1937-1952.
Ramblin' Bob (Saga) – opptak fra 1937-1952.
Live on Maxwell Street (Rounder 2022) – opptak på gata i Chicago 1964.


== Referanser ==


== Eksterne lenker ==
(en) Robert Lee McCollum på Discogs 
(en) Robert Lee McCollum på MusicBrainz 
(en) Robert Lee McCollum på AllMusic 
allmusic.com - biografi og detaljert diskografi
"Bricks in My Pillow" — The Robert Nighthawk Story
Såmaskin

En såmaskin er en samlebetegnelse for innretninger som sår frø i frøkulturer. Det fins flere utførelser av dem.


== Traktorsåmaskin ==
De fleste traktorsåmaskiner har et kammer der frøene blir lagret. Fra det kammeret driver en vals frøene ned i rør som går ned i sålabbene. Sålabbene begraver frøet i jorda, og kan innstilles slik at det blir passe dypt ettersom hvilken art man dyrker. Hvor mange sålabber som finnes varierer med bredden på såmaskinen, men som regel sitter de med mellom 5 til 10 cm avstand. Denne mekanismen blir som regel drevet av hjulene på såmaskinen, slik at det ikke kommer frø når såmaskinen står i ro. 


== Radsåmaskin ==
Radsåmaskinen brukes i radkulturer for å så frø. Den er ellers lik i funksjon som en normal såmaskin. Oftest er det bare 3 sålabber på den i bredden, og den legger ett og ett frø ned med passe avstand.


== Forsøkssåmaskin ==
Forsøkssåmaskin er en såmaskin beregnet på forsøksjordbruket. Den sår bare ett og ett frø, og dermed blir det lettere å måle spiringsprosent og andre parametre i ettertid. Den ble oppfunnet ved Norges landbrukshøgskole av Egil Øyjord.


== Sveivesåmaskin ==
Sveivesåmaskinen ble båret av en mann. Den hadde en sekk til frøene og en spredeskive som ble drevet av en sveiv som spredte frøene utover åkeren, omtrent tilsvarende kunstgjødselsprederen i dag. Den er nå stort sett ute av bruk.


== Referanser ==


== Eksterne lenker ==
(en) Seed drills – kategori av bilder, video eller lyd på Commons
Sankt Annen

Sankt Annen (eller St. Annen) er en kommune i kretsen Ditmarsken i Schleswig-Holstein, Tyskland. Sankt Annen hører under Eiderens amt, og lå inntil 1. januar 2008 i daværende Lundens amt.
Kommunen har fått navnet sitt fra St. Anna, som også har gitt navn til landsbyens kirke; Kirche der Heiligen Anna. St. Anna kan settes i forbindelse med at kommunen ligger ved Eideren, og at St. Anna i kristen (katolsk) tro er skytshelgenen for seilerne og mot dårlig vær. I kommunevåpenet er St. Anna avbildet overfor en elv (Eideren) med fisk.


== Referanser ==


== Eksterne lenker ==
Offisielt nettsted 
(en) Sankt Annen – kategori av bilder, video eller lyd på Commons
Nexus

Nexus kan vise til:

Nexus – fra latin: forbindelsesledd, knutepunkt, forbindelse eller sammenheng


== Film/TV ==
Nexus – en rombase i den norske science fiction-serien Blindpassasjer fra 1978
Nexus – et overnaturlig sted i TV-serien Charmed
Nexus 6 – en generasjon humanoide roboter (replikanter) i filmen Blade Runner
Et datasenter i filmen The Avengers: Age of Ultron


== Litteratur ==
Nexus (roman) – en roman av Henry Miller
Nexus (tegneserie) – en amerikansk tegneserie


== Videospill ==
Nexus: The Jupiter Incident – et science fiction-videospill
Nexus – protoss-rasens hovedkvarter i StarCraft
Nexus – en fiktiv edelstein i World of Warcraft, som benyttes til enchanting (fortryllelse)
Nexus – en instanse i World of Warcraft: Wrath of the Lich King


== Annet ==
Nexus Trafikk – tidligere navn på det norske busselskapet Unibuss
Nexus – et senere navn på nettleseren WorldWideWeb
Nexus – et annet navn på hallusinogenet 2C-B
Google Nexus – navn på en produktserie fra Google
An Ånswer Can Be Found

An Ånswer Can Be Found er CKYs tredje studioalbum. Det ble lansert 28. juni 2005 på Island Records. Arbeidstittelen for bandet var The Butcher's Hand.
Den eneste lanserte singlen fra albumet var «Familiar Realm» som også hadde en tilhørende musikkvideo. «As The Tables Turn» var en del av soundtracket til spillet Burnout Revenge. «Tripled Manic State» ble lansert som split vinyl med The Bronx.


== Sporliste ==
Alle sangene er av Chad I. Ginsburg, Jess Margera og Deron Miller.

«Suddenly Tragic» – 4:54
«The Way You Lived» – 3:50
«Dressed in Decay» – 3:15
«Familiar Realm» – 3:55
«All Power to Slaves» – 3:28
«Tripled Manic State» – 3:23
«Behind the Screams» – 1:34
«Deceit Is Striking Gold» – 2:58
«As the Tables Turn» – 4:08
«Sniped» – 3:16
«Don't Hold Your Breath» – 4:02


== Deltagende ==
Deron Miller – vokalist, gitar, bass
Chad I. Ginsburg – hovedgitar, vokal, bass
Jess Margera – trommer


== Eksterne lenker ==
(en) An Ånswer Can Be Found på Discogs 
(en) An Ånswer Can Be Found på MusicBrainz 
(en) An Ånswer Can Be Found på Spotify 
(en) An Ånswer Can Be Found på AllMusic
Infiltrate•Destroy•Rebuild

Infiltrate•Destroy•Rebuild er CKYs andre studioalbum. Albumet, som noen ganger blir referert til som IDR, ble lansert 24. september 2002 på Island Records.
Det er blitt laget musikkvideo til hver sang. Alle finnes på Infiltrate•Destroy•Rebuild The Video Album. Videoene ble produsert og regissert av Bam Margera, Dave Deneen og Deron Miller. 
Bare to singler fra albumet ble lansert: Flesh Into Gear og Attached at the Hip.


== Sporliste ==
Alle sanger er av Chad I. Ginsburg, Jess Margera og Deron Miller.

«Escape from Hellview»  – 3:42
«Flesh Into Gear»  – 3:06
«Sink Into the Underground»  – 2:58
«Attached at the Hip»  – 2:59
«Frenetic Amnesic»  – 3:21
«Shock & Terror»  – 3:07
«Plastic Plan»  – 3:55
«Inhuman Creation Station»  – 4:08
«Sporadic Movement»  – 2:43
«Close Yet Far»  – 3:53


== Lansering ==


== Deltagende ==
Deron Miller – vokalist, gitar, bass, moogs
Chad I. Ginsburg – gitar, vokal, moogs, bass
Jess Margera – trommer


== Eksterne lenker ==
(en) Infiltrate•Destroy•Rebuild på Discogs
Rote Hilfe

Må ikke forveksles med Rote Hilfe DeutschlandsRote Hilfe er en tysk organisasjon som av Bundesamt für Verfassungsschutz tilordnes det venstreekstreme og forfatningsfiendtlige spektrum. Organisasjonen arbeider for å støtte voldelige venstreekstremister, terrorister og andre med tilhørighet på den ekstreme venstresiden som begår straffbare handlinger. Bl.a. har organisasjonen gitt støtte til og oppfordret til solidaritet med fengslede medlemmer av terrororganisasjonen Rote Armee Fraktion.


== Referanser ==
Maciej Żurawski

Maciej Stanisław Żurawski (født 12. september 1976 i Poznań) er en polsk tidligere fotballspiller som sist representerte fotballklubben Wisła Kraków. Żurawski fikk i perioden 1998–2008 72 landskamper og 17 landslagsmål for Polen. Han var blant annet med på å vinne gullet med polske Wisła Kraków fire ganger, og er seriemester med skotske Celtic FC to ganger. Han startet sin fotballkarriere i klubben Lech Poznan og debuterte den 31. juli 1994 mot Widzew Łódź, som de vant 4-0 over.


== Referanser ==


== Eksterne lenker ==
(en) Maciej Żurawski – FIFA 
(en) Maciej Żurawski – Transfermarkt 
(en) Maciej Żurawski – national-football-teams.com 
(en) Maciej Żurawski – WorldFootball.net 
(en) Maciej Żurawski – Soccerbase.com 
(en) Maciej Żurawski – EU-Football.info 
(en) Maciej Żurawski – FBref 
Maciej Żurawski (90minut.pl) Polsk
Flø

Flø er ei bygd i Ulstein kommune på Sunnmøre, cirka 8 kilometer fra kommunesenteret Ulsteinvik. Bygda hadde 186 innbyggere pr 1. januar 2018. Flø ligger værhardt til, rett ut mot havgapet og med dramatisk natur. Flø hadde tidligere egen skole, men tilhører nå Ulstein skolekrets, som dekker grunnkretsene Skeide, Ulstein og Flø. Flø er et populært sted for blåturer, blant bedrifter i nærområdet.  


== Kultur ==
Flø har sitt eget idrettslag, Flø IL. 16. november 2008 hadde gallerist og fotograf Hugo Opdal i kunstgalleriet Studio Hugo Opdal, salgsutstilling med 22 verk av den verdensberømte britiske kunstneren Damien Hirst. Mange store navn har hatt utstillinger i Studio Opdal på Flø. Bla Elmgreen & Dragset, Bjarne Melgaard.
Den årlige kunstvalen Go with the Flø, ble første gang arrangert av galleriet i 2010, og har siden satt Flø på det internasjonale kunstkartet. 


== Kjente folk fra Flø ==
Hugo Opdal, gallerist og fotograf
Johann Roppen, rektor ved Høgskulen i Volda


== Referanser ==
Tigerbarbe

Tigerbarbe (Puntius tetrazona) er en art i gruppen Puntius i karpefamilien.
Det er en ferskvannsfisk som blir opptil 7 cm lang. I fangenskap blir den gjerne noe mindre. De er sølv- til brungule på farge, med fire loddrette svarte striper. Finnene og snuten er rød.
De foretrekker en pH på mellom 6,0 og 8,0, en hardhet på 5–19 dGH, og en temperatur mellom 20 og 26 °C.
Tigerbarbe er funnet i sumpsjøer som har store variasjoner i vannivå, noe som antyder at fisken tåler endringer i vannverdier godt. 
Den blir ca. 6 år gammel.


== Akvaristikk ==
I akvarium bør den holdes i grupper på fem eller flere individer, da den er en stimfisk. De er ofte aggressive hvis de er færre, og er kjente finnenappere. Hvis man holder to stykker i et akvarium, vil den ene før eller siden jage den andre. De holder en hakkeorden i stimen som kan bli utvidet til andre fisk, noe som har gitt dem et rykte for å nappe i finnene til andre fisk, spesielt syke eller skadede.
De anbefales derfor ikke i akvarier med mer saktesvømmende fisker som siamesisk kampfisk, guramier, skalarer og andre med lange finner eller slør. De fungerer derimot bra med mange hurtigsvømmende fisk som Danio, platy og de fleste maller. Når de holdes i store nok grupper, bruker de mesteparten av tiden på å jage hverandre, og lar andre arter være i fred.
De holder seg stort sett i de midtre vannlag. Hvis de holdes sammen med praktbotia kan de bli forvirret av botiaens lignende utseende og forsøke å stime med den.
Det finnes flere oppdrettsvarianter av arten.


== Eksterne lenker ==
(en) tigerbarbe – oversikt og omtale av artene i WORMS-databasen 
(en) tigerbarbe i Encyclopedia of Life 
(en) tigerbarbe i Global Biodiversity Information Facility 
(en) tigerbarbe hos ITIS 
(en) tigerbarbe hos NCBI 
(en) Kategori:Puntius tetrazona – bilder, video eller lyd på Wikimedia Commons 
(en) Puntius tetrazona – galleri av bilder, video eller lyd på Wikimedia Commons 
Puntigrus tetrazona – detaljert informasjon på Wikispecies